Meraukė

Meraukė () – miestas Indonezijoje, Pietų Papua provincijoje, šalia Maro upės žiočių. Jis laikomas labiausiai į rytus nutolusiu Indonezijos miestu. Uostas prie Arafūros jūros. 2010 m. surašymo duomenimis, Meraukėje būta 87 634, o 2020 m. surašymo duomenimis – 102 351 gyventojo.

 Istorija 
1902 m. vasario mėn. buvo įkurtas olandų karinis postas, siekiant pažaboti Maridų karinius išpuolius į kaimyninę Britų Naująją Gvinėją ir šiaurės vakarų Toreso sąsiaurio salas (Boigu, Dauan ir Saibai). Olandai taip pat nesėkmingai bandė ten įkurti koloniją ryžiams auginti.

Miestelis iš pradžių vadinosi Ermasoe.

Antrojo pasaulinio karo metais veikė sąjungininkų oro ir karinio jūrų laivyno bazės. Regione vyko australų ir japonų patrulių kautynės.https://warfare.gq/dutcheastindies/merauke.html 

Sąvoka „Sabang to Merauke“ vartojama kaip Indonezijos teritorinės aprėpties iš vakarų į rytus santrumpa. Prezidentas Suhartas 1968 m. pareiškė, kad „nepriklausomybė, suverenitetas ir teritorinis vientisumas nuo Sabango iki Meraukės yra Indonezijos žmonėms principiniai dalykai“.https://pmtranscripts.pmc.gov.au/sites/default/files/original/00001883.pdf

 Šaltiniai 

Kategorija:Indonezijos miestai